โรงจำนำลดดอกเบี้ยรับเปิดเทอม
โรงรับจำนำกทม.ลดดอกเบี้ยเหลือเดือนละ 0.5% ช่วยผู้ปกครอง ต้อนรับเปิดเทอม
1 เม.ย. 2553

โรงรับจำนำกทม.ลดดอกเบี้ยเหลือเดือนละ 0.5% ช่วยผู้ปกครอง ต้อนรับเปิดเทอม 
นายชัชวาลย์ ศรีนนท์ ผู้อำนวยการสำนักงานสถานธนานุบาล  หรือโรงรับจำนำกทม.เปิดเผยว่า ในระหว่างวันที่ 1 เมษายน - 31 พฤษภาคม 2553 ได้ประกาศลดอัตราดอกเบี้ยกรณีพิเศษในช่วงเปิดเทอม เพื่อช่วยเหลือผู้ปกครองที่มีความจำเป็นในการใช้เงินสำหรับบุตรหลานและผู้ที่มีความต้องการใช้จ่ายเงินในด้านการศึกษา 
โรงรับจำนำกทม.ลดดอกเบี้ยพิเศษ 2เดือนในช่วงเดือนเม.ย.-พ.ค. เนื่องจากเป็นช่วงเวลาที่มีการจับจ่ายใช้เงินในด้านการศึกษาเป็นอย่างมาก สำหรับปีการศึกษา 2553 ซึ่งเล็งเห็นถึงความจำเป็นดังกล่าว และมีนโยบายสนับสนุนด้านการศึกษา เพื่อเป็นการแบ่งเบาภาระค่าใช้จ่ายสำหรับการศึกษา ในปีการศึกษาใหม่นี้ อีกทั้งเพื่อเป็นการอำนวยความสะดวกในการใช้บริการที่สถานธนานุบาลกรุงเทพมหานคร จึงจัดให้มีโครงการลดดอกเบี้ยเป็นกรณีพิเศษ
สำหรับโครงการดอกเบี้ยพิเศษ ประกอบด้วย กรณีจำนำเงินต้นไม่เกิน 5,000 บาท อัตราดอกเบี้ย  0.50  % ต่อเดือน  ในกรณีจำนำเงินต้นเกิน 5,000 บาท อัตราดอกเบี้ย 0.95 %ต่อเดือนทั้งจำนวน  โดยผู้ที่ต้องการการใช้บริการสามารถติดต่อใช้บริการได้ และไม่ต้องมีเอกสารประกอบการใช้บริการเหมือนปีที่ผ่านมา และสามารถใช้บริการได้ที่โรงรับจำนำ กทม. ทั้ง 20 แห่ง
ทั้งนี้ปกติโรงรับจำนำกทม.จะ เรียกเก็บดอกเบี้ยในอัตรา  ในเงินต้นไม่เกิน     3,000 บาท อัตราดอกเบี้ย  0.75% ต่อเดือน  กรณีเงินต้นเกิน 3,000 บาท  คิดอัตราดอกเบี้ยในส่วน เงินต้น 2,000 บาทแรก  อัตราดอกเบี้ย  2%  ต่อเดือน  และเงินต้นส่วนที่เกิน 2,000 บาท     อัตราดอกเบี้ย  1.25% ต่อเดือน